Намаляването на групите в детските ясли се налага заради спада в броя на децата :: :: Добруджанска Tрибуна
Д-р Емилия Баева и Йордан Йорданов.
Намаляването на групите в детските ясли се налага заради спада в броя на децата
Размер на шрифта: a | a | a 19:44 06 март 2016
Налага се оптимизиране на групите в детския ясли в Добрич, потвърди за пореден път кметът на Община Добрич Йордан Йорданов. Той свика специален брифинг, за да даде разясняния по темата, която е широко обсъждана сред работещите в детски ясли и родителите на възпитаници на тези детски заведения. Искаме да има яснота защо се случва оптимизирането, както и гласят нашите обещания за откритост и прозрачност в работата ни, коментира градоначалникът. Припомняме, че за предструктурирането в детските ясли стана ясно по-рано, но кметския екип се притеснява, че хората не разбират мотивите за мярката. Децата в Добрич все повече намаляват, това се отчита със всяка следваща година и е трайна тенденция. В тази връзка става по-малък и броя малчугани, посещаващи детските ясли в Добрич. Затова се налага това оптимизиране на групите от 26 на 22, обясни кметът на Добрич. Зам. –кметът д-р Емилия Баева даде повече подробности в цифри. При записани в детските ясли 440 деца в началото на 2015 г., средната посещаемост към днешна дата е 396 деца. Субсидията, отпускана за възнаграждения в детските ясли е пряко обвързана, точно с броя на децата, посещаващи детските заведения, обясни зам.-кметът по хуманитарните дейности. Справката показва, че субсидията ще бъде намалена със 130 240 лева. Средната посещаемост в яслените групи през 2015 г. е 275 деца. След намаляване броя на групите реално ще бъдат освободени от работа 6 детегледачки и 1 работник по поддръжката. Подборът на лицата, които ще бъдат освободени ще се извърши от директорите на детските ясли. На всички освободени ще им бъде предложено свободно работно място в друго детско заведение, социална услуга или общинско предприятие. За да не се стига до съкращаване на реални работни места са закрити всички незаети 5 бройки, а хората, които придобиват право на пенсия до края на годината ще бъдат изчакани да навършват необходимата възраст. Подписано е споразумение със синдикалните организации. ДТ
Етикети: броя, бъдат освободени, групите, детските ясли, деца, добрич, зам кметът, посещаващи детските, средната посещаемост
децата община Добрич добрич жълто зелените споразумение Албена лек автомобил генерал тошево община група точки зала място кръг българия страната след като развитие септември добричлии Варна каварна деца част тази година проекта Добричка област балчик добруджа град